Winnetka

Winnetka on küla (village) USA-s Illinoisi osariigis Cooki maakonnas. See asub Chicago kesklinnast umbes 25 kilomeetri kaugusel põhjas Michigani järve ääres.

Elanike arv on arvestuslikult 2015. aasta seisuga 12 472. 2010. aasta rahvaloenduse kohaselt oli elanikke 12 187.Winnetka village, Illinois. census.gov. Ameerika Ühendriikide Rahvaloenduse Büroo. Vaadatud 8.12.2016 Winnetka on USA üks jõukamaid omavalitsusi. Sissetulek elaniku kohta on 98 139 dollarit.

Esimesed hooned ehitati praeguse küla alale 1836. aastal. Küla loodi 1869. aastal, mil seal elas 450 inimest. Nimi winnetka tuleneb arvatavasti potavatomikeelsest sõnast, mis tähendab "ilus koht".

Põhiosa filmi "Üksinda kodus" ("Home Alone"; 1990) tegevusest leidis aset Winnetkas aadressil 671 Lincoln Avenue asuvas majas, kuigi filmis asus see maja tänaval Lincoln Boulevard."Home Alone Again: Back to Winnetka". moviepilot.com. Vaadatud 8.12.2016

 Viited 

 Välislingid 

 Ametlik koduleht

Kategooria:Ameerika Ühendriikide külad
Kategooria:Illinoisi asulad